পাহাড়ি মৃত্তিকা বাদামি পাহাড়ি মৃত্তিকা দেশের উত্তর ও পূর্বাংশে অবস্থিত পাহাড়সমূহের মৃদু থেকে অত্যধিক খাড়া ঢালসমূহ এই মৃত্তিকা দ্বারা গঠিত। ত্রুটিপূর্ণ ও অত্যধিক নিষ্কাশনের শিকার সুদৃঢ় অথবা অসংগঠিত শিলাস্তরের উপর এই মৃত্তিকা গঠিত হয়। অধিকাংশ ক্ষেত্রে এসকল মৃত্তিকায় Cambic অথবা Agrillic B অনুভূমিক স্তর উপস্থিত থাকে। তবে কিছু কিছু ক্ষেত্রে ভিত্তি শিলাস্তরের উপরে মৃত্তিকার স্তর খুবই অগভীর এবং ২৫ সেমি-এরও কম হয়ে থাকে। অন্তর্মৃত্তিকা সাধারণত হলুদ হতে গাঢ় বাদামি বর্ণের, ঝুরঝুরে, ছিদ্রময়, বেলে দোঅাঁশ থেকে বেলেময় অথবা পলি কর্দম দোঅাঁশ গঠিত এবং অত্যধিক শক্তিশালী থেকে চরম অম্লধর্মী। অগভীর মৃত্তিকার বেলায় শিলাচূর্ণ অথবা কোমল শিলাস্তর গঠন উপস্থিত থাকে। এসকল মৃত্তিকার বেশিরভাগই Dystric Cambisols এবং Haplic এবং Ferric Alisols-এর অন্তর্ভুক্ত।

অম্ল সালফেট মৃত্তিকা
পিট মৃত্তিকা
পাহাড়ি মৃত্তিকা
সাম্প্রতিককালের প্লাবন সমভূমি